CELEX: 62015TN0616
Language: mt
Date: 2015-11-03 00:00:00
Title: Kawża T-616/15: Rikors ippreżentat fit-3 ta’ Novembru 2015 – Transtec vs Il-Kummissjoni

25.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/67
            
         Rikors ippreżentat fit-3 ta’ Novembru 2015 – Transtec vs Il-Kummissjoni
   (Kawża T-616/15)
   (2016/C 027/85)
   Lingwa tal-kawża: il-Franċiż
   
      Partijiet
   
   
      Rikorrent: Transtec (Brussell, il-Belġju) (rappreżentant: L. Levi, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjonijiet ta’ kumpens tal-Kummissjoni Ewropea inklużi fl-ittri tagħha tal-25 ta’ Awwissu, 27 ta’ Awwissu, 7 ta’ Settembru, 16 ta’ Settembru u 23 ta’ Settembru 2015 u maħsuba għall-irkupru tal-ammont ta’ EUR 624 388,73;
            
         
               —
            
            
               tikkundanna lill-konvenuta għall-ħlas tal-ammont ta’ EUR 624 388,73 miżjud bl-interessi moratorji, li għandhom jiġu stabbiliti abbażi tar-rata regolatorja tal-Bank Ċentrali Ewropew miżjuda b’żewġ punti;
            
         
               —
            
            
               tikkundanna lill-konvenuta għall-ħlas ta’ kumpens għad-dannu morali ivvalutat b’mod simboliku fl-ammont ta’ EUR 1;
            
         
      Motivi u agrumenti prinċipali
   
   
               1.
            
            
               L-ewwel motiv huwa bbażat fuq ksur tal-prinċipju ta’ ċertezza legali, sa fejn id-deċiżjonijiet ikkontestati ma għandhomx bażi legali valida.
            
         
               2.
            
            
               It-tieni motiv huwa bbażat fuq ksur tal-prinċipju ta’ arrikkiment indebitu, peress li l-ammont ta’ EUR 607 096,08, miżjud bl-interessi, ittieħed mill-patrimonju tar-rikorrenti u tejjeb il-patrimonju tal-Kummissjoni mingħajr ma kien hemm bażi legali għal dan l-arrikkiment.
            
         
               3.
            
            
               It-tielet motiv huwa bbażat fuq ksur tal-Artikoli 42, 44, 45 u 47 tar-Regolament finanzjarju tas-27 ta’ Marzu 2003 applikabbli għad-9 Fond Ewropew għall-iżvilupp, sa fejn il-Kummissjoni ma eżerċitatx is-setgħa ta’ evalwazzjoni mogħtija lilha minn dawn id-dispożizzjonijiet, kif ukoll fuq ksur tal-prinċipju ta’ proporzjonalità.
            
         
               4.
            
            
               Ir-raba’ motiv huwa bbażat fuq ksur tal-prinċipju ta’ amministazzjoni tajba, sa fejn il-Kummissjoni interpretat b’mod żbaljat l-Artikolu 41 tal-Karta tad-Drittijiet Fundamentali tal-Unjoni Ewropea.
            
         
               5.
            
            
               Il-ħames motiv huwa bbażat fuq żbaljji manifesti ta’ evalwazzjoni mwettqa mill-Kummissjoni.